

VLADA REPUBLIKE HRVATSKE

Zagreb, 19. svibnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Nacrta zajedničke izjave o resursima Jadranskog mora |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**Z A K L J U Č A K**

1. Prihvaća se Nacrt zajedničke izjave o resursima Jadranskog mora u tekstu koji je Vladi Republike Hrvatske dostavilo Ministarstvo vanjskih i europskih poslova aktom, KLASA: 018-05/22-21/3, URBROJ: 521-DT-01-22-5, od 11. svibnja 2022.
2. Zajedničku izjavu iz točke 1. ovoga Zaključka potpisat će, u ime Vlade Republike Hrvatske, ministar vanjskih i europskih poslova.

KLASA:

URBROJ:

Zagreb, \_\_\_\_\_ 2022.

PREDSJEDNIK

mr. sc. Andrej Plenković

**OBRAZLOŽENJE**

Memorandumom o suradnji između Vlade Republike Hrvatske i Vlade Talijanske Republike potpisanim u Zagrebu 12. siječnja 2009. godine, uspostavljen je Koordinacijski odbor ministara. U tom okviru bilateralnog djelovanja, hrvatska i talijanska strana potvrđuju spremnost usredotočiti se na zajednički interes osiguravanja ekološke održivosti u Jadranskom moru, uz očuvanje radnih mjesta u pomorskom sektoru, kao i aktivnosti koje stvaraju prihod u obje zemlje.

Konzultacije između dvije strane održavat će se kako bi se moglo procijeniti utjecaj koje klimatske promjene, ekonomije i zakonodavstvo, imaju na trenutačne ribolovne prakse i aktivnosti u isključivim gospodarskim pojasevima obiju zemalja.